Kokkolan 4H-yhdistys hakee toiminnanohjaajaa määräaikaiseen työsuhteeseen 30.6.2026 saakka. Jatko mahdollinen.

Kokkolan 4H-yhdistyksen päätoimintamuodot ovat nuorisotyö (kerhot, kurssit, päiväleirit yms.), iltapäivätoiminta, kouluyhteistyö, nuorten yrittäjyyskasvatus ja työelämätaitojen kehittäminen. Yhdistyksellä on Isojärvellä toimintakeskus Terra Nova, jossa myös yhdistyksen toimisto sijaitsee.

Toiminnanohjaajan työtehtäviin kuuluu ensisijaisesti yhdistyksen kerho-, kurssi- ym. toiminnan suunnittelu ja toteuttaminen, iltapäivätoiminnan koordinointi sekä kouluyhteistyö ja sisällön tuottaminen yhdistyksen sosiaalisen median kanaviin. Työtehtäviin voidaan liittää tarvittaessa myös muita tehtäviä, kuten toimistotöitä.

Odotamme hakijalta kykyä itsenäiseen työskentelyyn, hyviä sosiaalisia taitoja sekä joustavuutta ja soveltuvaa koulutusta. Toivomme innostunutta ja idearikasta työotetta kehittämään nuorisotyötä. Järjestötyö katsotaan eduksi sekä lasten ja nuorten parissa työskentely.

Toiminta alueena on kanta-Kokkola ja Lohtaja, työ edellyttää oman auton käyttöä. Toiminta sisältää satunnaisesti viikonlopputyötä.

Tehtävään valitun henkilön on esitettävä rikosrekisterilain 6§:n 2 mom:ssa tarkoitettu rikosrekisteriote. Tehtävässä noudatetaan 4 kk koeaikaa.

Järjestötyön rahoitustilanteesta ja työn kausiluontoisuudesta johtuen työ on määräaikainen 30.6.2026 saakka, mutta jatko on mahdollinen.

Vapaamuotoiset hakemukset ja ansioluettelo 15.8.2025 mennessä osoitteeseen tuula.torppa@4h.fi. Lisätietoja antaa toiminnanjohtaja Tuula Torppa puh. 040 5041564 ( ma-to 9-15 ). Haastatteluja toteutetaan jo hakuaikana.